title: Vykonávacie nariadenie Rady (EÚ) 2020/371 z 5. marca 2020, ktorým sa vykonáva článok 21 ods. 5 nariadenia (EÚ) 2016/44 o reštriktívnych opatreniach s ohľadom na situáciu v Líbyi

text:
                  6.3.2020

                  SK

                  Úradný vestník Európskej únie

                  L 71/5

         VYKONÁVACIE NARIADENIE RADY (EÚ) 2020/371
         z 5. marca 2020,
         ktorým sa vykonáva článok 21 ods. 5 nariadenia (EÚ) 2016/44 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi a o zrušení nariadenia (EÚ) č. 204/2011 (1), a najmä na jeho článok 21 ods. 5,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 18. januára 2016 prijala nariadenie (EÚ) 2016/44.

                     (2)

                     Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 1970 (2011) aktualizoval 25. februára 2020 údaje týkajúce sa piatich osôb, na ktoré sa vzťahujú reštriktívne opatrenia.

                     (3)

                     Príloha II k nariadeniu (EÚ) 2016/44 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha II k nariadeniu (EÚ) 2016/44 sa týmto mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. marca 2020

                  Za Radu

                  predseda

               T. ĆORIĆ

            (1)  Ú. v. EÚ L 12, 19.1.2016, s. 1.

            PRÍLOHA
            V prílohe II k nariadeniu (EÚ) 2016/44 sa záznamy 6, 9, 23, 25 a 27 nahrádzajú takto:

               „6.   Meno: 1: ABU 2: ZAYD 3: UMAR 4: DORDA

                  Hodnosť: nie je k dispozícii Funkcia:
                  a) Riaditeľ, Organizácia pre vonkajšiu bezpečnosť. b) Riaditeľ agentúry pre vonkajšie spravodajské informácie. Dátum narodenia:4. apríla 1944Miesto narodenia: Alrhaybat Spoľahlivý alias: Dorda Abuzed OE Nespoľahlivý alias: nie je k dispozícii Štátna príslušnosť: nie je k dispozícii Č. pasu: Líbya číslo FK117RK0, vydaný 25. novembra 2018 v Tripolise (dátum skončenia platnosti: 24. novembra 2026Národné identifikačné číslo: nie je k dispozícii Adresa: Líbya (Predpokladaná osobná situácia/miesto pobytu: pobyt v Egypte) Dátum zaradenia na zoznam:26. februára 2011 (zmenený 27. júna 2014, 1. apríla 2016, 25. februára 2020) Ďalšie informácie: Uvedený v zozname podľa bodu 15 rezolúcie č. 1970 (zákaz cestovania). Zaradený na zoznam 17. marca 2011 podľa bodu 17 rezolúcie č. 1970 (zmrazenie majetku). Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5938451“

               „9.   Meno: 1: AISHA 2: MUAMMAR MUHAMMED 3: ABU MINYAR 4: QADHAFI

                  Hodnosť: nie je k dispozícii Funkcia: nie je k dispozícii Dátum narodenia:1. januára 1978Miesto narodenia: Tripolis, Líbya Spoľahlivý alias: Aisha Muhammed Abdul Salam (Číslo líbyjského pasu: 215215) Nespoľahlivý alias: nie je k dispozícii Štátna príslušnosť: nie je k dispozícii Č. pasu:
                  a) Omán číslo 03824970; vydaný 4. mája 2014 v Maskate v Ománe (dátum skončenia platnosti: 3. mája 2024) b) Líbya 428720 c) B/011641 Národné identifikačné číslo: 98606612 Adresa: Ománsky sultanát (Predpokladaná osobná situácia/miesto pobytu: Ománsky sultanát) Dátum zaradenia na zoznam:26. februára 2011 (zmenený 11. novembra 2016, 26. septembra 2014, 21. marca 2013, 2. apríla 2012, 25. februára 2020) Ďalšie informácie: Zaradený na zoznam podľa bodov 15 a 17 rezolúcie č. 1970 (zákaz cestovania, zmrazenie majetku). Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5525815“

               „23.   Meno: 1: AHMAD 2: OUMAR 3: IMHAMAD 4: AL-FITOURI

                  Hodnosť: nie je k dispozícii Funkcia: Veliteľ milícií Anas al-Dabbashi, vedúci nadnárodnej siete obchodovania s ľuďmi Dátum narodenia:7. mája 1988Miesto narodenia: (možno Sabratha, časť Talil) Spoľahlivý alias: nie je k dispozícii Nespoľahlivý alias:
                  a) Al-Dabachi b) Al Ammu c) strýko d) Al-Ahwal e) Al Dabbashi Štátna príslušnosť: Líbya Č. pasu: Líbya číslo LY53FP76; vydaný 29. septembra 2015; vydaný v Tripolise Národné identifikačné číslo: 119880387067 Adresa: a) Garabulli, Líbya b) Zawiya, Líbya c) Dbabsha-Sabratah Dátum zaradenia na zoznam:7. júna 2018 (zmenený 17. septembra 2018, 25. februára 2020) Ďalšie informácie: Zaradený na zoznam podľa bodov 15 a 17 rezolúcie č. 1970 (zákaz cestovania, zmrazenie majetku).
               Zaradený na zoznam podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015); Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/
               Ďalšie informácie
               Ahmad Imhamad je veliteľ milícií Anas al-Dabbashi predtým pôsobiacich v pobrežnej oblasti medzi Sabrathou a Melitou. Je významným vodcom nezákonných aktivít súvisiacich s obchodovaním s migrantmi. Al-Dabbashiho klan a milície tiež pestujú vzťahy s teroristickými a násilnými extrémistickými skupinami. V súčasnosti je aktívny v oblasti Zawiya po tom, ako v októbri 2017 vypukli v pobrežnej oblasti násilné zrážky s inými milíciami a konkurenčnými prevádzačskými organizáciami, ktoré mali za následok smrť viac ako 30 ľudí vrátane civilistov. V reakcii na jeho vytlačenie Ahmad Imhamad 4. decembra 2017 verejne vyhlásil, že sa do Sabrathy vráti so zbraňami a bojovníkmi. Existujú mnohé dôkazy o tom, že Imhamadove milície sú priamo zapojené do nedovoleného obchodovania a prevádzačstva migrantov a že kontrolujú oblasti, z ktorých sa migranti vydávajú na cestu, ako aj tábory, úkryty a lode. Existujú informácie podporujúce záver, že Imhamad vystavil migrantov (vrátane maloletých osôb) brutálnym podmienkam a niekedy smrteľným okolnostiam na súši i na mori. Po násilných stretoch medzi Imhamadovými milíciami a inými milíciami v Sabrathe boli nájdené tisíce migrantov (mnohí z migrantov sa nachádzali vo vážnom zdravotnom stave), väčšina z nich v centrách brigády mučeníkov Anas al-Dabbashi a milícií al-Ghul. Al-Dabbashiho klan a naň napojené milície Anas al-Dabbashi spájajú dlhoročné väzby s Islamským štátom v Levante (ISIL) a jeho pridruženými skupinami.
               Vo svojich radoch mali niekoľko členov ISIL vrátane Abdallaha al-Dabbashiho, „kalifa“ Sabrathy. Imhamad bol tiež údajne zapojený do organizovania vraždy Samiho Khalifa al-Gharabliho, ktorého obecná rada v Sabrathe v poverila júli 2017 bojom proti prevádzaniu migrantov. Imhamadove aktivity vo veľkej miere prispievajú k narastajúcemu násiliu a neistote v západnej Líbyi a ohrozujú mier a stabilitu v Líbyi a susedných krajinách.“

               „25.   Meno: 1: MOHAMMED 2: AL AMIN 3: AL-ARABI 4: KASHLAF

                  Hodnosť: nie je k dispozícii Funkcia: veliteľ brigády Shuhada al-Nasr, vedúci ochrannej služby rafinérie v Zawiyi Dátum narodenia:2. decembra 1985Miesto narodenia: Zawiya, Líbya Spoľahlivý alias: nie je k dispozícii Nespoľahlivý alias:
                  a) Kashlaf b) Koshlaf c) Keslaf d) al-Qasab Štátna príslušnosť: Líbya Č. pasu: C17HLRL3, vydaný 30. decembra 2015, vydaný v Zawiyi Národné identifikačné číslo: nie je k dispozícii Adresa: Zawiya, Líbya Dátum zaradenia na zoznam:7. júna 2018 (zmenený 17. septembra 2018, 25. februára 2020) Ďalšie informácie: Zaradený na zoznam podľa bodov 15 a 17 rezolúcie č. 1970 (zákaz cestovania, zmrazenie majetku).
               Zaradený na zoznam podľa bodu 22 písm. a) rezolúcie č. 1970 (2011); bodu 4 písm. a) rezolúcie č. 2174 (2014); bodu 11 písm. a) rezolúcie č. 2213 (2015);
               Ďalšie informácie
               Mohammed al-Hadi je veliteľ brigády Shuhada al Nasr v Zawiyi (západná Líbya). Jeho milície kontrolujú rafinériu v Zawiyi, ktorá je centrálnym uzlom operácií prevádzačstva migrantov. Al-Hadi takisto kontroluje centrá určené na zaistenie vrátane centra Nasr, ktoré je formálne pod kontrolou DCIM. Ako potvrdzujú viaceré zdroje, sieť al-Hadiho je jedna z najdominantnejších v oblasti prevádzačstva a vykorisťovania migrantov v Líbyi. Al-Hadi je úzko prepojený s vedúcim miestnej jednotky pobrežnej stráže v Zawiyi al-Rahmanom al-Miladom, ktorého jednotka zachytáva člny s migrantmi, ktoré často patria konkurenčným sieťam prevádzačov. Migranti sú následne umiestnení do zariadení určených na zaistenie pod kontrolou milícií Al Nasr, v ktorých sú údajne držaní v kritických podmienkach. Skupina odborníkov pre Líbyu zhromaždila dôkazy, podľa ktorých sú migranti často bití, zatiaľ čo iní, hlavne ženy zo subsaharských krajín a Maroka, sú predávaní na miestnom trhu ako „sexuálni otroci“. Skupina tiež zistila, že al-Hadi spolupracuje s inými ozbrojenými skupinami a podieľal sa na opakovaných násilných zrážkach v rokoch 2016 a 2017.“

               „27.   Meno: 1: IBRAHIM 2: SAEED 3: SALIM 4: JADHRAN

                  Hodnosť: nie je k dispozícii Funkcia: vodca ozbrojených milícií Dátum narodenia:29. októbra 1982Miesto narodenia: nie je k dispozícii Spoľahlivý alias: Ibrahim Saeed Salem Awad Aissa Hamed Dawoud Al Jadhran Nespoľahlivý alias: nie je k dispozícii Štátna príslušnosť: Líbya Č. pasu: S/263963; vydaný 8. novembra 2012 v Tripolise Národné identifikačné číslo:
                  a) 119820043341 b) Osobné identifikačné číslo: 137803 Adresa: nie je k dispozícii Dátum zaradenia na zoznam:11. septembra 2018 (zmenený 25. februára 2020) Ďalšie informácie: Meno matky Salma Abdula Younis.Zaradený na zoznam podľa bodov 15 a 17 rezolúcie č. 1970 (zákaz cestovania, zmrazenie majetku). Osobitný obežník Bezpečnostnej rady OSN – INTERPOL-u, odkaz na webovú stránku: www.interpol.int/en/notice/search/un/xxxx.
               Zaradený na zoznam podľa bodu 11 písm. b), c) a d) rezolúcie č. 2213 (2015); bodu 11 rezolúcie č. 2362 (2017).
               Ďalšie informácie

                           —

                           Generálna prokuratúra Líbye vydala na dotknutú osobu zatykač, pričom ju obvinila zo spáchania viacerých trestných činov.

                           —

                           Dotknutá osoba vykonávala ozbrojené akcie a útoky na ropné zariadenia nachádzajúce sa v tzv. regióne ropného polmesiaca, ktoré spôsobili ich zničenie, pričom posledný z týchto útokov sa uskutočnil 14. júna 2018.

                           —

                           Útoky v regióne ropného polmesiaca viedli k mnohým stratám na životoch medzi obyvateľmi regiónu a ohrozovali životy civilistov.

                           —

                           Tieto útoky dočasne zastavili vývoz líbyjskej ropy v období od roku 2013 do roku 2018, čo viedlo k značným stratám pre líbyjské hospodárstvo.

                           —

                           Dotknutá osoba sa pokúsila o nezákonný vývoz ropy.

                           —

                           Dotknutá osoba uskutočňovala na účely svojich opakovaných útokov v regióne ropného polmesiaca nábor zahraničných bojovníkov.

                           —

                           Dotknutá osoba prostredníctvom svojej činnosti koná proti stabilite v Líbyi a predstavuje pre líbyjské strany prekážku vyriešenia politickej krízy a realizácie akčného plánu Organizácie Spojených národov.“


title: Vykonávacie nariadenie Komisie (EÚ) 2020/382 z 2. marca 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Bergamote(s) de Nancy“ (CHZO)

text:
                  9.3.2020

                  SK

                  Úradný vestník Európskej únie

                  L 72/1

         VYKONÁVACIE NARIADENIE KOMISIE (EÚ) 2020/382
         z 2. marca 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Bergamote(s) de Nancy“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Bergamotes) de Nancy“ zapísaného do registra na základe nariadenia Komisie (ES) č. 1107/96 (2). Táto zmena zahŕňa zmenu názvu „Bergamotes) de Nancy“ na „Bergamote de Nancy“/„Bergamotes de Nancy“.

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Bergamotes) de Nancy“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. marca 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

            (3)  Ú. v. EÚ C 361, 25.10.2019, s. 11.


title: Vykonávacie nariadenie Komisie (EÚ) 2020/383 zo 6. marca 2020, ktorým sa stanovujú dovozné clá uplatniteľné na určité druhy lúpanej ryže od 9. marca 2020

text:
                  9.3.2020

                  SK

                  Úradný vestník Európskej únie

                  L 72/3

         VYKONÁVACIE NARIADENIE KOMISIE (EÚ) 2020/383
         zo 6. marca 2020,
         ktorým sa stanovujú dovozné clá uplatniteľné na určité druhy lúpanej ryže od 9. marca 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 prvý pododsek písm. a),
         keďže:

                     (1)

                     Dohodou vo forme výmeny listov medzi Európskym spoločenstvom a Spojenými štátmi americkými, ktorá sa týka metódy výpočtu ciel uplatňovaných na lúpanú ryžu, schválenou rozhodnutím Rady 2005/476/ES (2) sa stanovuje metóda výpočtu ciel uplatňovaných na dovoz lúpanej ryže.

                     2)

                     Na základe informácií, ktoré poskytli príslušné orgány, Komisia konštatuje, že sa dovozné povolenia na lúpanú ryžu s číselným znakom KN 1006 20, iné než dovozné povolenia na ryžu Basmati, vydali na množstvo 235 233 ton na obdobie od 1. septembra 2019 do 29. februára 2020. Dovozné clo na lúpanú ryžu s číselným znakom KN 1006 20, inú ako ryžu Basmati, stanovené vykonávacím nariadením Komisie (EÚ) 2019/371 (3) sa preto musí upraviť.

                     (3)

                     Vykonávacie nariadenie (EÚ) 2019/371 by sa preto malo zrušiť.

                     (4)

                     Uplatniteľné clo sa musí stanoviť v lehote desiatich dní od konca uvedeného obdobia. Toto nariadenie by preto malo nadobudnúť účinnosť okamžite,

               PRIJALA TOTO NARIADENIE:

            Článok 1
            Dovozné clo na lúpanú ryžu s číselným znakom KN 1006 20, inú ako ryžu Basmati, je 42,50 EUR na tonu.

            Článok 2
            Vykonávacie nariadenie (EÚ) 2019/371 sa zrušuje.

            Článok 3
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. marca 2020

                  Za Komisiu

                  v mene predsedníčky

               María Ángeles BENÍTEZ SALAS

                  úradujúca generálna riaditeľka

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Rozhodnutie Rady 2005/476/ES z 21. júna 2005 o uzavretí Dohody vo forme výmeny listov medzi Európskym spoločenstvom a Spojenými štátmi americkými, ktorá sa týka metódy výpočtu uplatnených ciel na lúpanú ryžu, ktorým sa menia a dopĺňajú rozhodnutia 2004/617/ES, 2004/618/ES a 2004/619/ES (Ú. v. EÚ L 170, 1.7.2005, s. 67).

            (3)  Vykonávacie nariadenie Komisie (EÚ) 2019/371 zo 7. marca 2019, ktorým sa stanovujú dovozné clá uplatniteľné na určité druhy lúpanej ryže od 8. marca 2019 (Ú. v. EÚ L 68, 8.3.2019, s. 3).


title: Vykonávacie nariadenie Komisie (EÚ) 2020/386 z 9. marca 2020, ktorým sa mení príloha II k rozhodnutiu 2007/777/ES, pokiaľ ide o zoznam tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie, a ktorým sa mení príloha II k nariadeniu (EÚ) č. 206/2010, pokiaľ ide o zoznam tretích krajín, území alebo ich častí, z ktorých sa povoľuje vstup čerstvého mäsa do Únie (Text s významom pre EHP)

text:
                  10.3.2020

                  SK

                  Úradný vestník Európskej únie

                  L 73/1

         VYKONÁVACIE NARIADENIE KOMISIE (EÚ) 2020/386
         z 9. marca 2020,
         ktorým sa mení príloha II k rozhodnutiu 2007/777/ES, pokiaľ ide o zoznam tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie, a ktorým sa mení príloha II k nariadeniu (EÚ) č. 206/2010, pokiaľ ide o zoznam tretích krajín, území alebo ich častí, z ktorých sa povoľuje vstup čerstvého mäsa do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
         so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (2), a najmä na jeho článok 11 ods. 1,
         keďže:

                     (1)

                     Rozhodnutím Komisie 2007/777/ES (3) sa okrem iného stanovujú predpisy v oblasti zdravia zvierat a verejného zdravia týkajúce sa dovozu zásielok určitých mäsových výrobkov a opracovaných žalúdkov, mechúrov a čriev, ktoré boli podrobené jednému zo spôsobov opracovania podľa časti 4 prílohy II k uvedenému rozhodnutiu, do Únie, ako aj ich prepravy cez územie Únie a skladovania v Únii (ďalej len „komodity“). V časti 3 prílohy II k rozhodnutiu 2007/777/ES sa okrem toho stanovuje zoznam tretích krajín alebo ich častí, z ktorých je povolený dovoz sušeného mäsa a pasterizovaných mäsových výrobkov do Únie za predpokladu, že boli podrobené jednému zo spôsobov opracovania uvedených v časti 4 danej prílohy.

                     (2)

                     Nariadením Komisie (EÚ) č. 206/2010 (4) sa okrem iného stanovujú požiadavky na vydávanie veterinárnych osvedčení pre vstup zásielok čerstvého mäsa kopytníkov do Únie. V časti 1 prílohy II k uvedenému nariadeniu sa stanovuje zoznam tretích krajín, území alebo ich častí, z ktorých sa povoľuje dovoz takýchto zásielok do Únie, ako aj osobitné podmienky pre vstup uvedených zásielok z určitých tretích krajín.

                     (3)

                     Určité časti Južnej Afriky sú v častiach 1 a 3 prílohy II k rozhodnutiu 2007/777/ES uvedené ako časti, z ktorých je povolený dovoz komodít a sušeného mäsa do Únie.

                     (4)

                     Určité časti Južnej Afriky sú takisto uvedené v časti 1 prílohy II k nariadeniu (EÚ) č. 206/2010 ako časti, z ktorých je povolený dovoz zásielok čerstvého mäsa určitých domácich a voľne žijúcich kopytníkov okrem zvierat čeľade koňovité do Únie. Dovoz čerstvého mäsa z uvedených druhov je však od roku 2011 pozastavený z dôvodu situácie súvisiacej s výskytom slintačky a krívačky v danej oblasti.

                     (5)

                     V rozhodnutí 2007/777/ES a nariadení (EÚ) č. 206/2010 sa uznáva regionalizácia tretích krajín. Opis časti územia Južnej Afriky s kódom „ZA-1“ v znení zmien juhoafrickými orgánmi po výskyte ohniska slintačky a krívačky v roku 2011, ktorý sa uvádza v týchto dvoch aktoch, už nie je presný.

                     (6)

                     V prílohe k rozhodnutiu Komisie 2011/163/EÚ (5) sa stanovuje zoznam tretích krajín, ktorých plány monitorovania výskytu skupín rezíduí a látok u zvierat a v živočíšnych produktoch určených na ľudskú spotrebu schválila Komisia. Podľa uvedeného rozhodnutia nie je povolené dovážať z Južnej Afriky do Únie mäsové výrobky zo všetkých druhov zvierat okrem mäsových výrobkov z voľne žijúcej zveri, keďže Južná Afrika nemá schválený plán.

                     (7)

                     Vo februári 2017 sa v Južnej Afrike uskutočnil audit Komisie s cieľom vyhodnotiť systém kontroly zdravia zvierat uplatňovaný v uvedenej tretej krajine, najmä pokiaľ ide o kontroly týkajúce sa slintačky a krívačky (ďalej len „audit Komisie z roku 2017“). Komisia zistila, že hoci by z kontrolného systému, ktorým sa riadi výroba komodít podrobených danému auditu, v zásade mohli vyplývať primerané záruky ich výroby v súlade s príslušnými požiadavkami Únie, jeho účinnosť je oslabená problémami zaznamenanými pri jeho vykonávaní, najmä pokiaľ ide o výkon úradných kontrol a ťažkosti s obsadenosťou potrebných pracovných miest. Z pravidiel a zásad týkajúcich sa vydávania osvedčení okrem toho vo všeobecnosti vyplývajú záruky rovnocenné zárukám stanoveným v právnych predpisoch Únie, ale nedostatky zistené pri ich vykonávaní ohrozujú ich spoľahlivosť a záruky týkajúce sa niektorých vyhlásení podpísaných v osvedčeniach na dovoz do Únie.

                     (8)

                     Keďže dovoz čerstvého mäsa a mäsových výrobkov z kopytníkov z Južnej Afriky nie je podľa rozhodnutia 2011/163/EÚ povolený a vzhľadom na zistenia auditu Komisie z roku 2017, a najmä na nedostatok záruk týkajúcich sa úradných kontrol v súvislosti so slintačkou a krívačkou a s cieľom zachovať jasnosť a konzistentnosť právnych predpisov Únie, by sa položka „ZA-1“, ktorá sa vzťahuje na časť územia Južnej Afriky, mala vypustiť z položky týkajúcej sa Južnej Afriky v častiach 1 a 3 prílohy II k rozhodnutiu 2007/777/ES a zo zoznamu tretích krajín, z ktorých je povolený dovoz čerstvého mäsa z kopytníkov v časti 1 prílohy II k nariadeniu (EÚ) č. 206/2010.

                     (9)

                     Vďaka podpore Organizácie Spojených národov (OSN) dosiahli Atény a Skopje v júni 2018 dvojstrannú dohodu („Dohoda z Prespy“) s cieľom zmeniť označenie bývalej Juhoslovanskej republiky Macedónsko, ktoré dočasne používala OSN. Túto dohodu nedávno ratifikovali obe krajiny a Severomacedónska republika o jej vstupe do platnosti oficiálne informovala EÚ.

                     (10)

                     Príloha II k rozhodnutiu 2007/777/ES a príloha II k nariadeniu (EÚ) č. 206/2010 by sa preto mali zodpovedajúcim spôsobom zmeniť.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha II k rozhodnutiu 2007/777/ES sa mení v súlade s prílohou I k tomuto nariadeniu.

            Článok 2
            Príloha II k nariadeniu (EÚ) č. 206/2010 sa mení v súlade s prílohou II k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. marca 2020

                  Za Komisiu

                  predsedníčka

               Ursula VON DER LEYEN

            (1)  Ú. v. ES L 18, 23.1.2003, s. 11.

            (2)  Ú. v. EÚ L 139, 30.4.2004, s. 206.

            (3)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).

            (4)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).

            (5)  Rozhodnutie Komisie 2011/163/EÚ zo 16. marca 2011 o schválení plánov, ktoré tretie krajiny predložili v súlade s článkom 29 smernice Rady 96/23/ES (Ú. v. EÚ L 70, 17.3.2011, s. 40).

            PRÍLOHA I
            Príloha II k rozhodnutiu 2007/777/ES sa mení takto:

                        1.

                        V časti 1 sa v položke týkajúcej sa Južnej Afriky vypúšťa riadok pre územie ZA-1.

                        2.

                        Časť 2 sa mení takto:

                                    a)

                                    položka týkajúca sa bývalej Juhoslovanskej republiky Macedónsko sa nahrádza touto položkou týkajúcou sa Severného Macedónska:

                                                „MK

                                                Severo-macedónska republika

                                                A

                                                A

                                                B

                                                A

                                                A

                                                XXX

                                                A

                                                B

                                                B

                                                XXX

                                                A

                                                XXX

                                                XXX“

                                    b)

                                    poznámka pod čiarou ** zodpovedajúca položke týkajúcej sa bývalej Juhoslovanskej republiky Macedónsko sa vypúšťa.

                        3.

                        V časti 3 sa v položke týkajúcej sa Južnej Afriky vypúšťa riadok pre územie ZA-1.

            PRÍLOHA II
            Časť 1 prílohy II k nariadeniu (EÚ) č. 206/2010 sa mení takto:

                        —

                        v položke týkajúcej sa Južnej Afriky sa vypúšťa riadok pre územie ZA-1.


title: Vykonávacie nariadenie Komisie (EÚ) 2020/387 z 9. marca 2020, ktorým sa menia nariadenia (EÚ) č. 321/2013, (EÚ) č. 1302/2014 a (EÚ) 2016/919, pokiaľ ide o rozšírenie oblasti použitia a predĺženie prechodných období (Text s významom pre EHP)

text:
                  10.3.2020

                  SK

                  Úradný vestník Európskej únie

                  L 73/6

         VYKONÁVACIE NARIADENIE KOMISIE (EÚ) 2020/387
         z 9. marca 2020,
         ktorým sa menia nariadenia (EÚ) č. 321/2013, (EÚ) č. 1302/2014 a (EÚ) 2016/919, pokiaľ ide o rozšírenie oblasti použitia a predĺženie prechodných období
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (1), a najmä na jej článok 5 ods. 11,
         keďže:

                     (1)

                     Vozidlám, ktorým bolo udelené povolenie na uvedenie do prevádzky pred 15. júnom 2016, sa má podľa článku 54 ods. 2 a 3 smernice (EÚ) 2016/797 udeliť nové povolenie na uvedenie na trh v súlade s článkom 21 uvedenej smernice pred tým, ako ich možno začať prevádzkovať na jednej alebo viacerých sieťach, na ktoré sa ich pôvodné povolenie ešte nevzťahuje. Takéto vozidlá teda musia buď spĺňať platné technické špecifikácie interoperability (TSI) alebo sa na ne podľa článku 7 ods. 1 uvedenej smernice dané TSI nemusia uplatňovať. Zároveň je jedným z cieľov smernice (EÚ) 2016/797 zefektívniť a harmonizovať povoľovacie postupy na úrovni Únie v záujme uľahčenia voľného pohybu vozidiel. Na tento účel sa v ustanovení 7.6.1 prílohy k nariadeniu Komisie (EÚ) č. 321/2013 (2) a v ustanovení 7.5.2.3 prílohy k nariadeniu Komisie (EÚ) č. 1302/2014 (3) požaduje vypracovanie ustanovení o flexibilite vzhľadom na spĺňanie požiadaviek TSI. V daných ustanoveniach sa má stanoviť, akú úroveň flexibility možno zaručiť v prípade rozšírenia oblasti použitia vozidiel uvedených do prevádzky pred 15. júnom 2016 pri súčasnom spĺňaní základných požiadaviek, ako aj udržaní primeranej úrovne bezpečnosti a prípadne jej zlepšení, ak to je prakticky uskutočniteľné. Uvedené nariadenia by sa preto mali zodpovedajúcim spôsobom zmeniť. Ustanovenie týkajúce sa „rozšírenia oblasti použitia“ sa vzťahuje aj na prípady, keď je nutná úprava vozidla na zabezpečenie technickej kompatibility s novými sieťami; v takom prípade nezmenené časti vozidla zostávajú validované na základe predchádzajúceho povolenia. Obmedzenia predchádzajúcich povolení sa uplatňujú naďalej. Z tých istých dôvodov by sa také objasnenie malo uvádzať aj v nariadení Komisie (EÚ) 2016/919 (4).

                     (2)

                     Notifikované orgány a povoľujúce subjekty v odvetví železničnej dopravy sledujú rozličné koncepcie uplatňovania rôznych prechodných ustanovení v ustanoveniach 7.1.1.2 až 7.1.1.8 a ustanovení 7.1.3.1 prílohy k nariadeniu (EÚ) č. 1302/2014. Podobne v odvetví železničnej dopravy existujú rozmanité koncepcie obdobia platnosti osvedčenia ES o typovej skúške alebo o preskúmaní návrhu v prípade zmien existujúceho typu železničného vozidla, ako sa stanovuje v ustanovení 7.2.2.2 prílohy k nariadeniu (EÚ) č. 321/2013 a ustanovení 7.1.2.2 prílohy k nariadeniu (EÚ) č. 1302/2014. Navyše je nevyhnutná ďalšia harmonizácia zameraná na zníženie odchýlok od cieľového systému, aby sa znížili náklady železníc a zabezpečila interoperabilita a konkurencieschopnosť. Vymenované ustanovenia by sa teda mali zmeniť s cieľom zabrániť rozdielom pri uplatňovaní predmetných prechodných ustanovení a období platnosti osvedčení, pričom budúce prechodné obdobia by mali byť zamerané na špecifické požiadavky s veľkým vplyvom na prebiehajúce projekty a nie na stanovovanie všeobecných výnimiek, a to takým spôsobom, aby sa rozdiely v porovnaní s cieľovým systémom včas zmiernili a zabezpečila sa predvídateľnosť a právna istota, ktorú odvetvie potrebuje. Dosiahnuť by sa to malo v rámci balíka na revíziu TSI týkajúcej sa digitálnej železničnej dopravy a ekologickej nákladnej dopravy (revízia v roku 2022), o ktorú Komisia 24. januára 2020 požiadala Železničnú agentúru Európskej únie.

                     (3)

                     Okrem toho členské štáty a predmetné odvetvie zistili niekoľko technických a redakčných chýb v niektorých týchto nariadeniach a Slovenská republika zistila, že všeobecný špecifický prípad v oddiele 7.3.2.1 prílohy k nariadeniu Komisie (EÚ) č. 321/2013 (WAG TSI) by sa mal vzťahovať aj na jej sieť s rozchodom koľaje 1 520 mm. Tieto chyby by sa mali opraviť.

                     (4)

                     V zmysle rozhodnutia (EÚ) 2017/1474 by sa v TSI malo uvádzať, či sa orgány posudzovania zhody, ktoré už boli notifikované na základe predchádzajúcej verzie TSI, musia opätovne notifikovať a či sa má uplatniť zjednodušený proces notifikácie. Týmto nariadením sa zavádzajú len menšie zmeny a opätovné notifikovanie orgánov, ktoré už boli notifikované na základe predchádzajúcej verzie TSI, by nemalo byť potrebné.

                     (5)

                     Týmto nariadením sa menia TSI s cieľom dosiahnuť interoperabilitu v rámci železničného systému Únie, zlepšovať a rozvíjať služby v rámci medzinárodnej železničnej dopravy, prispievať k progresívnemu vytváraniu vnútorného trhu a dopĺňať TSI v záujme zabezpečenia základných požiadaviek. Umožňuje dosiahnuť ciele a naplniť základné požiadavky smernice Európskeho parlamentu a Rady 2008/57/ES (5) a smernice (EÚ) 2016/797. Preto by toto nariadenie malo byť priamo uplatniteľné vo všetkých členských štátoch vrátane členských štátov, ktoré na základe článku 57 ods. 2 smernice (EÚ) 2016/797 oznámili agentúre a Komisii predĺženie lehoty na transpozíciu, na základe čoho môžu pokračovať v uplatňovaní smernice 2008/57/ES najneskôr do 15. júna 2020. Notifikované orgány pôsobiace na základe smernice 2008/57/ES v členských štátoch, ktoré predĺžili lehotu na transpozíciu, by mali mať možnosť vydávať osvedčenie „ES“ v súlade s týmto nariadením dovtedy, kým sa bude smernica 2008/57/ES uplatňovať v členskom štáte, v ktorom sú zriadené.

                     (6)

                     Opatrenia stanovené v tomto nariadení sú v súlade so stanoviskom výboru uvedeného v článku 51 ods. 1 smernice (EÚ) 2016/797,

               PRIJALA TOTO NARIADENIE:

            Článok 1
            Zmeny WAG TSI
            Nariadenie (EÚ) č. 321/2013 sa mení takto:

                        1.

                        V článku 3 sa dopĺňa písmeno d):

                                    „d)

                                    ak sa oblasť použitia rozšíri v súlade s článkom 54 ods. 3 smernice (EÚ) 2016/797, uplatňujú sa ustanovenia oddielu 7.2.2.4 prílohy k tomuto nariadeniu.“

                        2.

                        Príloha sa mení v súlade s prílohou I k tomuto nariadeniu.

            Článok 2
            Zmeny LOC&PAS TSI
            Nariadenie (EÚ) č. 1302/2014 sa mení takto:

                        1.

                        Článok 3 ods. 2 sa mení takto:

                           „2.   TSI sa neuplatňuje na existujúce železničné koľajové vozidlá v rámci železničného systému v Únii, ktoré sú k 1. januáru 2015 už uvedené do prevádzky na celej železničnej sieti ľubovoľného členského štátu, alebo na jej časti, okrem prípadu,

                                       a)

                                       keď sú predmetom obnovy alebo modernizácie v súlade s oddielom 7.1.2 prílohy k tomuto nariadeniu, alebo

                                       b)

                                       oblasť použitia sa rozšíri v súlade s článkom 54 ods. 3 smernice (EÚ) 2016/797 a v takom prípade sa uplatňujú ustanovenia oddielu 7.1.4 prílohy k tomuto nariadeniu.“

                        2.

                        V článku 11 ods. 1 druhom pododseku sa úvodná veta nahrádza takto:
                        „Naďalej sa však bez toho, aby boli dotknuté ustanovenia 7.1.1.4 až 7.1.1.8 prílohy, uplatňujú na:“;

                        3.

                        Príloha sa mení v súlade s prílohou II k tomuto nariadeniu.

            Článok 3
            Zmeny CCS TSI
            Nariadenie (EÚ) 2016/919 sa mení takto:

                        1.

                        Článok 2 ods. 2 sa mení takto:

                           „2.   Táto TSI sa neuplatňuje na existujúce subsystémy „traťové riadenie-zabezpečenie a návestenie“ a „vozidlové riadenie-zabezpečenie a návestenie“ železničného systému, ktoré v deň nadobudnutia účinnosti tohto nariadenia už boli uvedené do prevádzky v celej železničnej sieti niektorého členského štátu alebo na jej časti, s výnimkou prípadov,

                                       a)

                                       keď je subsystém predmetom obnovy alebo modernizácie v súlade s oddielom 7 prílohy k tomuto nariadeniu, alebo

                                       b)

                                       oblasť použitia sa rozšíri v súlade s článkom 54 ods. 3 smernice (EÚ) 2016/797 a v takom prípade sa uplatňujú ustanovenia oddielu 7.4.2.4 prílohy k tomuto nariadeniu.“

                        2.

                        Príloha sa mení v súlade s prílohou III k tomuto nariadeniu.

            Článok 4
            Orgány posudzovania zhody

               1.   Notifikácie orgánov posudzovania zhody na účely nariadení (EÚ) č. 321/2013, (EÚ) č. 1302/2014 a (EÚ) 2016/919 zostávajú platné na základe uvedených nariadení zmenených týmto nariadením.

               2.   Orgány posudzovania zhody, ktoré boli notifikované v súlade so smernicou 2008/57/ES, môžu vydávať osvedčenia „ES“ o overení a osvedčenia „ES“ o zhode alebo vhodnosti na použitie pre komponenty interoperability v súlade s týmto nariadením dovtedy, kým sa bude smernica 2008/57/ES uplatňovať v členskom štáte, v ktorom sú zriadené, v súlade s článkom 57 ods. 2 smernice (EÚ) 2016/797, najneskôr však do 15. júna 2020.

            Článok 5
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. marca 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 138, 26.5.2016, s. 44.

            (2)  Nariadenie Komisie (EÚ) č. 321/2013 z 13. marca 2013 o technickej špecifikácii interoperability týkajúcej sa subsystému „železničné koľajové vozidlá – nákladné vozne“ systému železníc v Európskej únii, ktorým sa zrušuje rozhodnutie Komisie 2006/861/ES (Ú. v. EÚ L 104, 12.4.2013, s. 1).

            (3)  Nariadenie Komisie (EÚ) č. 1302/2014 z 18. novembra 2014 o technickej špecifikácii interoperability týkajúcej sa subsystému „železničné koľajové vozidlá – rušne a osobné železničné koľajové vozidlá“ železničného systému v Európskej únii (Ú. v. EÚ L 356, 12.12.2014, s. 228).

            (4)  Nariadenie Komisie (EÚ) 2016/919 z 27. mája 2016 o technickej špecifikácii interoperability týkajúcej sa subsystémov „riadenie-zabezpečenie a návestenie“ železničného systému v Európskej únii (Ú. v. EÚ L 158, 15.6.2016, s. 1).

            (5)  Smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (Ú. v. EÚ L 191, 18.7.2008, s. 1).

            PRÍLOHA I
            Príloha k nariadeniu (EÚ) č. 321/2013 sa mení takto:

                        1.

                        V ustanovení 4.2.2.2 sa dopĺňa názov „Pevnosť jednotky“;

                        2.

                        V ustanovení 6.1.2.2 sa medzi prvý a druhý odsek dopĺňa tento odsek:
                        „Alternatívne preukázanie zhody je povolené v súlade s bodom 6.1.2.4a.“;

                        3.

                        V ustanovení 6.1.2.3 sa pred písmeno b) dopĺňa tento odsek:
                        „Alternatívne preukázanie zhody je povolené v súlade s bodom 6.1.2.4a.“;

                        4.

                        V ustanovení 6.1.2.4 sa na konci dopĺňa tento odsek:
                        „Alternatívne preukázanie zhody je povolené v súlade s bodom 6.1.2.4a.“;

                        5.

                        Medzi ustanovenia 6.1.2.4 a 6.1.2.5 sa dopĺňa toto ustanovenie 6.1.2.4a:
                        „Keď sa normy EN uvedené v bodoch 6.1.2.2, 6.1.2.3 a 6.1.2.4 nevzťahujú na navrhované technické riešenie, pripúšťa sa použitie iných noriem na preukázanie zhody mechanického správania zostavy dvojkolesia, mechanických vlastností kolies a mechanickej odolnosti a únavových vlastností nápravy; v takom prípade musí notifikovaný orgán overiť, že alternatívne normy sú súčasťou technicky konzistentného súboru noriem platných pre konštrukčné riešenie, konštrukciu a skúšanie dvojkolesí, pričom sa v danom súbore noriem stanovujú osobitné požiadavky na dvojkolesia, kolesá a nápravy vzťahujúce sa na:

                                    —

                                    zostavu dvojkolesia,

                                    —

                                    mechanickú odolnosť,

                                    —

                                    únavové vlastnosti,

                                    —

                                    hraničné hodnoty prípustného napätia,

                                    —

                                    termomechanické vlastnosti.

                              Pri uvedenom preukazovaní sa možno odvolávať len na normy, ktoré sú verejne dostupné. Overením, ktoré vykonáva notifikovaný orgán, sa zaisťuje konzistentnosť metodiky alternatívnych noriem, predpokladov, ktoré formuluje žiadateľ, plánovaného technického riešenia a plánovanej oblasti použitia.“;

                        6.

                        V ustanovení 7.2.2.2 sa tri odseky priamo nasledujúce za tabuľkou 11a nahrádzajú takto:
                        „S cieľom zabezpečiť osvedčenie ES o typovej skúške alebo preskúmaní návrhu sa môže notifikovaný orgán, ktorý bol vybratý subjektom riadiacim zmenu, odvolať na:

                                    —

                                    pôvodné osvedčenie ES o typovej skúške alebo preskúmaní návrhu v prípade tých častí návrhu, ktoré sa nemenia, alebo tých častí, ktoré sa menia, no nemajú vplyv na zhodu subsystému, pokiaľ je toto osvedčenie stále platné (počas 10 rokov trvania fázy B),

                                    —

                                    dodatočné osvedčenie ES o typovej skúške alebo preskúmaní návrhu (ktorým sa mení pôvodné osvedčenie) pre upravené časti návrhu, ktoré majú vplyv na zhodu subsystému s najnovšou verziou tejto TSI, ktorá je v tom čase účinná.

                              Obdobie platnosti nového osvedčenia ES o typovej skúške alebo preskúmaní návrhu v prípade upraveného typu, variantu typu alebo verzie typu je obmedzené na 10 rokov od dátumu vydania a nesmie presiahnuť 14 rokov od dátumu, keď žiadateľ vymenoval notifikovaný orgán pre pôvodný typ železničných koľajových vozidiel (začiatok fázy A pôvodného osvedčenia ES o typovej skúške alebo preskúmaní návrhu).“;

                        7.

                        V ustanovení 7.2.2.2 sa riadok „4.2.4.3.2.1. Prevádzková brzda“ v tabuľke 11a nahrádza takto:

                                    „4.2.4.3.2.1 Prevádzková brzda

                                    brzdná dráha

                                    zmena brzdnej dráhy o viac než ± 10 %
                                    Poznámka: Používa sa aj percentuálny podiel brzdnej váhy (označuje sa tiež ako „lambda“ alebo ako „percento brzdiacej hmotnosti“) alebo brzdiaca hmotnosť, pričom ich možno pomocou výpočtu odvodiť (priamo alebo podľa dĺžky brzdnej dráhy) z profilov spomalenia.
                                    Povolená zmena je rovnaká (± 10 %).

                                    neuvádza sa

                                    maximálne spomalenie pri stave zaťaženia „konštrukčná hmotnosť pri bežnom užitočnom zaťažení“ pri maximálnej konštrukčnej rýchlosti

                                    zmena maximálneho priemerného spomalenia pri brzdení o viac než ± 10 %

                                    neuvádza sa“

                        8.

                        V ustanovení 7.2.2.3 sa prvý odsek nahrádza takto:
                        „Dodatočne k ustanoveniu 7.2.2.2 sa aj tieto pravidlá vzťahujú na existujúce jednotky, ktorým bolo prvé povolenie na uvedenie do prevádzky udelené pred 1. januárom 2015, pri ktorých rozsah zmeny ovplyvňuje základné parametre, na ktoré sa vyhlásenie ES nevzťahuje.“;

                        9.

                        V ustanovení 7.2.2.3 sa tretí odsek nahrádza takto:
                        „Osobitné pravidlo uvedené v predchádzajúcom odseku sa nevzťahuje na zmeny, ktoré ovplyvňujú základné parametre a sú zaradené do kategórie podľa článku 21 ods. 12 písm. a) v tabuľke 11b. V prípade takýchto zmien je súlad s požiadavkami TSI povinný“;

                        10.

                        Dopĺňa sa ustanovenie 7.2.2.4:

                                    „7.2.2.4.

                                       Pravidlá rozšírenia oblasti použitia existujúcich jednotiek, na ktoré sa udelilo povolenie v súlade so smernicou 2008/57/ES alebo boli v prevádzke pred 19. júlom 2010

                                                1.

                                                Ak nie je dosiahnutá úplná zhoda s touto TSI, bod 2 sa uplatňuje na jednotky, ktoré v čase žiadosti o rozšírenie ich oblasti použitia v súlade s článkom 21 ods. 13 smernice (EÚ) 2016/797 spĺňajú tieto podmienky:

                                                            1.

                                                            boli povolené v súlade so smernicou 2008/57/ES alebo sa uviedli do prevádzky pred 19. júlom 2010;

                                                            2.

                                                            sú zaregistrované v národnom registri vozidiel v súlade s rozhodnutím Komisie 2007/756/ES (*1) alebo v európskom registri vozidiel v súlade s vykonávacím rozhodnutím Komisie (EÚ) 2018/1614 (*2) s registračným kódom „00“ („platný“) a udržiavané v bezpečnom prevádzkovom stave v súlade s vykonávacím nariadením Komisie (EÚ) 2019/779 (*3).

                                          Nasledujúce ustanovenia o rozšírení oblasti použitia sa uplatňujú aj v kombinácii s novým povolením, ako sa vymedzuje v článku 14 ods. 3 písm. a) nariadenia (EÚ) 2018/545.

                                                2.

                                                Povolenie rozšírenej oblasti použitia jednotiek uvedených v bode 1 je založené na prípadne existujúcom povolení, technickej kompatibilite medzi jednotkami a sieťou v súlade s článkom 21 ods. 3 písm. d) smernice (EÚ) 2016/797 a spĺňaní základných konštrukčných charakteristík v tabuľke 11a tejto TSI pri zohľadnení prípadných obmedzení.

                                          Žiadateľ musí vzhľadom na každý základný parameter uvedený v stĺpci 1 tabuľky 11a tejto TSI poskytnúť „vyhlásenie ES o overení“ spolu s technickou dokumentáciou, v ktorej sa preukazuje, že s požiadavkami stanovenými v tejto TSI alebo s ustanoveniami s rovnocenným účinkom sa dosiahla zhoda jedným z týchto spôsobov alebo ich kombináciou:

                                                a)

                                                zhoda s požiadavkami tejto TSI, ako sa uvádza v predchádzajúcej časti textu;

                                                b)

                                                zhoda so zodpovedajúcimi požiadavkami stanovenými v predchádzajúcej TSI, ako sa uvádza v predchádzajúcej časti textu;

                                                c)

                                                zhoda s alternatívnymi špecifikáciami, pri ktorých sa vychádza z predpokladu, že majú rovnocenný účinok ako príslušné požiadavky stanovené v tejto TSI, ako sa uvádza v predchádzajúcej časti textu;

                                                d)

                                                dôkaz, že požiadavky na technickú kompatibilitu so sieťou rozšírenej oblasti použitia sú rovnocenné s požiadavkami na technickú kompatibilitu so sieťou, pre ktorú je jednotka už povolená alebo v prevádzke. Takýto dôkaz musí predložiť žiadateľ a môže byť založený na údajoch v registri železničnej infraštruktúry (RINF).

                                                            3.

                                                            Rovnocenný účinok alternatívnych špecifikácií s požiadavkami tejto TSI [bod 2 písm. c)] a rovnocennosť požiadaviek na technickú kompatibilitu so sieťou [bod 2 písm. d)] musí žiadateľ opodstatniť a zdokladovať uplatnením procesu riadenia rizík stanoveného v prílohe I k nariadeniu (EÚ) č. 402/2013. Žiadateľ musí poskytnúť pozitívne posúdenie, ktoré vypracoval orgán pre posudzovanie.

                                                            4.

                                                            Dodatočne k požiadavkám uvedeným v bode 2 a v prípade potreby žiadateľ musí poskytnúť vyhlásenie ES o overení spolu s technickou dokumentáciou preukazujúcou zhodu s:

                                                                        a)

                                                                        konkrétnymi prípadmi týkajúcimi sa akejkoľvek časti rozšírenej oblasti použitia, ktorá je uvedená v tejto TSI, v TSI týkajúcej sa hluku [nariadenie (EÚ) č. 1304/2014] a TSI týkajúcej sa CCS [nariadenie (EÚ) 2016/919];

                                                                        b)

                                                                        vnútroštátnymi pravidlami uvedenými v článku 13 ods. 2 písm. a), c) a d) smernice (EÚ) 2016/797 a notifikovanými v súlade s článkom 14 uvedenej smernice.

                                                            5.

                                                            Povoľujúci subjekt na webovej stránke agentúry uverejní podrobnosti k alternatívnym špecifikáciám uvedeným v bode 2 písm. c) a požiadavkám na technickú kompatibilitu so sieťou uvedenú v bode 2 písm. d), na základe ktorých udelil povolenie na rozšírenú oblasť použitia.

                                                            6.

                                                            Ak bolo povolené vozidlo na základe článku 9 smernice 2008/57/ES oslobodené od uplatňovania TSI alebo ich častí, žiadateľ požiada o výnimky v členských štátoch patriacich do rozšírenej oblasti použitia v súlade s článkom 7 smernice (EÚ) 2016/797.

                                                            7.

                                                            V súlade s článkom 54 ods. 2 smernice (EÚ) 2016/797 sa vozne používané na základe dohody Regolamento Internazionale Veicoli (RIV) považujú za povolené v súlade s podmienkami, za ktorých sa doteraz používali, vrátane oblasti použitia, kde sa prevádzkujú. Ak sa vykonala zmena, ktorá si vyžaduje nové povolenie na účely uvedenia na trh v súlade s článkom 21 ods. 12 smernice (EÚ) 2016/797, zostáva v prípade vozňov pripustených na základe aktuálnej dohody RIV oblasť použitia, kde sa prevádzkujú, nezmenená, a to bez ďalších kontrol nezmenených častí vozňov.

                           (*1)  Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES (Ú. v. EÚ L 305, 23.11.2007, s. 30)."

                           (*2)  Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53)."

                           (*3)  Vykonávacie nariadenie Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (Ú. v. EÚ L 139 I, 27.5.2019, s. 360).“"

                        11.

                        V ustanovení 7.3.2.1 sa prvá veta nahrádza takto:
                        „Jednotky prevádzkované medzi členským štátom a treťou krajinou na sieti s rozchodom koľaje 1520 mm: špecifický prípad Fínsko, Poľsko, Slovenská republika a Švédsko.“

                        12.

                        V ustanovení 7.3.2.2 písm. a) sa posledný odsek nahrádza takto:
                        „Jednotky vzájomne uznané v súlade s bodom 7.1.2 a jednotky vybavené vozidlovým zariadením na monitorovanie stavu nápravových ložísk sú vyňaté z rozsahu pôsobnosti tohto špecifického prípadu. Výnimka na jednotky v súlade s bodom 7.1.2 nie je uplatniteľná, ak sa používajú iné metódy posudzovania zhody v súlade s bodom 6.1.2.4a.“

                        13.

                        V ustanovení 7.3.2.5 sa názov nahrádza takto:

                                    „7.3.2.5.

                                       Vlastnosti dvojkolesí, kolies a náprav (body 4.2.3.6.2 a 4.2.3.6.3.)

                                    Špecifický prípad Spojené kráľovstvo (pre Veľkú Britániu)“.

                        14.

                        Ustanovenie 7.6.1. „Pravidlá rozšírenia oblasti použitia existujúcich železničných koľajových vozidiel, na ktoré sa nevzťahuje vyhlásenie ES o overení“ sa nahrádza takto:

                                    „7.6.1.

                                       Pravidlá vykonávania

                                    Komisia 24. januára 2020 zaslala Železničnej agentúre Európskej únie žiadosť o prípravu balíka na revíziu TSI týkajúcej sa digitálnej železničnej dopravy a ekologickej nákladnej dopravy (revízia v roku 2022).
                                    Podľa delegovaného rozhodnutia Komisie (EÚ) 2017/1474 má balík na revíziu TSI týkajúcej sa digitálnej železničnej dopravy a ekologickej nákladnej dopravy zahŕňať ustanovenia o preskúmaní a ak je to možné, zjednodušení stratégie uplatňovania danej TSI, a to takým spôsobom, aby sa rozdiely v porovnaní s cieľovým systémom postupne, ale včas zmiernili a zabezpečila sa predvídateľnosť a právna istota, ktorú odvetvie potrebuje. Dané ustanovenia sa musia vzťahovať na budúce prechodné obdobia, ako aj na otázku obdobia platnosti osvedčení komponentov interoperability a subsystémov.
                                    Navyše s tým istým cieľom, teda zabezpečiť postupné, ale včasné zmiernenie rozdielov v porovnaní s cieľovým systémom a zároveň zabezpečiť predvídateľnosť a právnu istotu, ktorú odvetvie potrebuje, sa zvážia ustanovenia o pružnosti pri uplatňovaní aktualizovaných verzií noriem vrátane noriem zavedených v prílohe I (WAG 2019 TSI) k vykonávaciemu nariadeniu Komisie (EÚ) 2019/776 (*4).

                           (*4)  Vykonávacie nariadenie Komisie (EÚ) 2019/776 zo 16. mája 2019, ktorým sa menia nariadenia Komisie (EÚ) č. 321/2013, (EÚ) č. 1299/2014, (EÚ) č. 1301/2014, (EÚ) č. 1302/2014 a (EÚ) č. 1303/2014, nariadenie Komisie (EÚ) 2016/919 a vykonávacie rozhodnutie Komisie 2011/665/EÚ, pokiaľ ide o zosúladenie so smernicou Európskeho parlamentu a Rady (EÚ) 2016/797 a vykonávanie špecifických cieľov stanovených v delegovanom rozhodnutí Komisie (EÚ) 2017/1474 (Ú. v. EÚ L 139 I, 27.5.2019, s. 108).“"

                        15.

                        V dodatku C „Ďalšie voliteľné podmienky“ sa na konci dopĺňa tento bod:

                                    „C. 20.

                                    Dynamické správanie pri jazde:
                                    Kombinácia maximálnej prevádzkovej rýchlosti a maximálnej prípustnej hodnoty nedostatku prevýšenia musí zodpovedať údajom v tabuľke H.1 normy EN 14363:2016.
                                    Pokiaľ ide o jednotky vybavené uznaným pojazdovým mechanizmom opísané v kapitole 6 normy EN 16235:2013, vychádza sa z toho, že sú v zhode s touto požiadavkou.“

               (*1)  Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES (Ú. v. EÚ L 305, 23.11.2007, s. 30).

               (*2)  Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53).

               (*3)  Vykonávacie nariadenie Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (Ú. v. EÚ L 139 I, 27.5.2019, s. 360).“

               (*4)  Vykonávacie nariadenie Komisie (EÚ) 2019/776 zo 16. mája 2019, ktorým sa menia nariadenia Komisie (EÚ) č. 321/2013, (EÚ) č. 1299/2014, (EÚ) č. 1301/2014, (EÚ) č. 1302/2014 a (EÚ) č. 1303/2014, nariadenie Komisie (EÚ) 2016/919 a vykonávacie rozhodnutie Komisie 2011/665/EÚ, pokiaľ ide o zosúladenie so smernicou Európskeho parlamentu a Rady (EÚ) 2016/797 a vykonávanie špecifických cieľov stanovených v delegovanom rozhodnutí Komisie (EÚ) 2017/1474 (Ú. v. EÚ L 139 I, 27.5.2019, s. 108).““

            PRÍLOHA II
            Príloha k nariadeniu (EÚ) č. 1302/2014 sa mení takto:

                        1.

                        V ustanovení 4.2.2.5 sa text v bode (5) „pod indexovým č. 8 v oddiele 5 tabuľky 1“ nahrádza znením „pod indexovým č. 8 v oddiele 4 tabuľky 1“.

                        2.

                        V ustanovení 4.2.2.5 sa text v bode (6) „pod indexovým č. 8 v oddiele 5 tabuľky 3“ nahrádza znením „pod indexovým č. 8 v oddiele 5 tabuľky 2“.

                        3.

                        V ustanovení 4.2.2.5 sa bod (7) nahrádza takto:

                                    „(7)

                                    Ak sa scenáre 1 a 2 uplatňujú na rušne vybavené automatickými stredovými nárazníkovými spriahadlami a schopné dosahovať ťažnú silu na spriahadle vyššiu než 300 kN, ako sa opisuje v tabuľke 2 špecifikácie uvedenej v dodatku J-1 pod indexovým č. 8, pre „kolíznu rýchlosť“ a „kolízneho partnera“ v rozsahu pôsobnosti tejto TSI platia tieto podmienky:

                                                —

                                                20 km/h namiesto 36 km/h v prípade scenárov 1 a 2 a

                                                —

                                                referenčný vozeň opísaný v dodatku D namiesto referenčného vozňa opísaného v prílohe C.1 špecifikácie uvedenej v dodatku J-1 pod indexovým č. 8 v prípade scenára 2.

                           Poznámka: takáto vysoká ťažná sila sa vyžaduje pre ťažké vlečné nákladné rušne.“

                        4.

                        V ustanovení 6.2.3.7 sa na koniec bodu 7 dopĺňa táto veta:
                        „Overením, ktoré vykonáva notifikovaný orgán, sa zaisťuje konzistentnosť metodiky alternatívnych noriem, predpokladov, ktoré formuluje žiadateľ, plánovaného technického riešenia a plánovanej oblasti použitia.“;

                        5.

                        V ustanovení 7.1.2.2 sa bod (11) nahrádza takto:

                                    „(11)

                                    S cieľom zabezpečiť osvedčenie ES o typovej skúške alebo preskúmaní návrhu sa môže notifikovaný orgán, ktorý bol vybratý subjektom riadiacim zmenu, odvolať na:

                                                —

                                                pôvodné osvedčenie ES o typovej skúške alebo preskúmaní návrhu v prípade tých častí návrhu, ktoré sa nemenia, alebo tých častí, ktoré sa menia, no nemajú vplyv na zhodu subsystému, pokiaľ je toto osvedčenie stále platné (počas 7 rokov trvania fázy B),

                                                —

                                                dodatočné osvedčenie ES o typovej skúške alebo preskúmaní návrhu (ktorým sa mení pôvodné osvedčenie) pre upravené časti návrhu, ktoré majú vplyv na zhodu subsystému s najnovšou verziou tejto TSI, ktorá je v tom čase účinná.

                              Obdobie platnosti nového osvedčenia ES o typovej skúške alebo preskúmaní návrhu v prípade upraveného typu, variantu typu alebo verzie typu je obmedzené na 7 rokov od dátumu vydania a nesmie presiahnuť 14 rokov od dátumu, keď žiadateľ vymenoval notifikovaný orgán pre pôvodný typ železničných koľajových vozidiel (začiatok fázy A pôvodného osvedčenia ES o typovej skúške alebo preskúmaní návrhu).“

                        6.

                        V ustanovení 7.1.3.1 sa bod 4 nahrádza takto:

                                    „4.

                                    Základ posudzovania podľa TSI pre typ je vymedzený na čas trvania fázy A (najviac sedem rokov). Bez toho, aby boli dotknuté ustanovenia 7.1.1.4 až 7.1.1.8, sa počas trvania fázy A základňa posudzovania pre overenie ES, ktorú má použiť notifikovaný orgán, nesmie zmeniť.“

                        7.

                        Dopĺňa sa toto ustanovenie 7.1.4:

                                    „7.1.4.

                                       Pravidlá rozšírenia oblasti použitia existujúcich železničných koľajových vozidiel, na ktoré sa udelilo povolenie v súlade so smernicou 2008/57/ES alebo boli v prevádzke pred 19. júlom 2010

                                                1.

                                                Ak nie je dosiahnutá úplná zhoda s touto TSI, bod 2 sa uplatňuje na železničné koľajové vozidlá, ktoré v čase žiadosti o rozšírenie ich oblasti použitia v súlade s článkom 21 ods. 13 smernice (EÚ) 2016/797 spĺňajú tieto podmienky:

                                                            a)

                                                            boli povolené v súlade so smernicou 2008/57/ES alebo sa uviedli do prevádzky pred 19. júlom 2010;

                                                            b)

                                                            sú zaregistrované v národnom registri vozidiel v súlade s rozhodnutím Komisie 2007/756/ES (*1) alebo v európskom registri vozidiel v súlade s vykonávacím rozhodnutím Komisie 2018/1614 (*2) s registračným kódom „00“ („platný“) a udržiavané v bezpečnom prevádzkovom stave v súlade s vykonávacím nariadením Komisie (EÚ) 2019/779 (*3).

                                          Nasledujúce ustanovenia o rozšírení oblasti použitia sa uplatňujú aj v kombinácii s novým povolením, ako sa vymedzuje v článku 14 ods. 3 písm. a) nariadenia (EÚ) 2018/545.

                                                2.

                                                Povolenie rozšírenej oblasti použitia železničných koľajových vozidiel uvedených v bode 1 je založené na prípadne existujúcom povolení, technickej kompatibilite medzi železničnými koľajovými vozidlami a sieťou v súlade s článkom 21 ods. 3 písm. d) smernice (EÚ) 2016/797 a spĺňaní základných konštrukčných charakteristík v tabuľkách 17a a 17b a tejto TSI pri zohľadnení prípadných obmedzení.

                                          Žiadateľ musí poskytnúť „vyhlásenie ES o overení“ spolu s technickou dokumentáciou, v ktorej preukáže splnenie požiadaviek stanovených v tejto TSI alebo ustanovení s rovnocenným účinkom za každý základný parameter uvedený v stĺpci 1 tabuliek 17a a 17b a s týmito ustanoveniami tejto TSI:

                                                —

                                                4.2.4.2.2, 4.2.5.5.8, 4.2.5.5.9, 4.2.6.2.3, 4.2.6.2.4, 4.2.6.2.5, 4.2.8.2.7, 4.2.8.2.9.8 (ak sa jazda cez úseky s oddelenými fázami alebo s oddelenými systémami riadi automaticky), 4.2.9.3.1, 4.2.9.6, 4.2.12 a 4.2.12.6,

                                                —

                                                4.2.5.3 v Taliansku,

                                                —

                                                4.2.5.3.5 a 4.2.9.2.1 v Nemecku

                                          jedným z týchto spôsobov alebo ich kombináciou:

                                                a)

                                                zhoda s požiadavkami stanovenými v tejto TSI, ako sa uvádza v predchádzajúcej časti textu;

                                                b)

                                                zhoda so zodpovedajúcimi požiadavkami stanovenými v predchádzajúcej TSI, ako sa uvádza v predchádzajúcej časti textu;

                                                c)

                                                zhoda s alternatívnymi špecifikáciami, pri ktorých sa vychádza z predpokladu, že majú rovnocenný účinok ako príslušné požiadavky stanovené v tejto TSI, ako sa uvádza v predchádzajúcej časti textu;

                                                d)

                                                dôkaz, že požiadavky na technickú kompatibilitu so sieťou rozšírenej oblasti použitia sú rovnocenné s požiadavkami na technickú kompatibilitu so sieťou, pre ktorú sú železničné koľajové vozidlá už povolené alebo v prevádzke. Takýto dôkaz musí predložiť žiadateľ a môže byť založený na údajoch v registri železničnej infraštruktúry (RINF).

                                                3.

                                                Rovnocenný účinok alternatívnych špecifikácií s požiadavkami tejto TSI [bod 2 písm. c)] a rovnocennosť požiadaviek na technickú kompatibilitu so sieťou [bod 2 písm. d)] musí žiadateľ opodstatniť a zdokladovať uplatnením procesu riadenia rizík stanoveného v prílohe I k nariadeniu (EÚ) č. 402/2013. Opodstatnenie musí posúdiť a potvrdiť orgán pre posudzovanie.

                                                4.

                                                Dodatočne k požiadavkám uvedeným v bode 2 a v prípade potreby žiadateľ musí poskytnúť vyhlásenie ES o overení spolu s technickou dokumentáciou preukazujúcou zhodu s:

                                                            a)

                                                            konkrétnymi prípadmi týkajúcimi sa akejkoľvek časti rozšírenej oblasti použitia, ktorá je uvedená v tejto TSI, v TSI týkajúcej sa hluku [nariadenie (EÚ) č. 1304/2014], TSI týkajúcej sa PRM [nariadenie (EÚ) č. 1300/2014] a TSI týkajúcej sa CCS [nariadenie (EÚ) 2016/919];

                                                            b)

                                                            vnútroštátnymi pravidlami uvedenými v článku 13 ods. 2 písm. a), c) a d) smernice (EÚ) 2016/797 a notifikovanými v súlade s článkom 14 uvedenej smernice.

                                                5.

                                                Povoľujúci subjekt na webovej stránke agentúry uverejní podrobnosti k alternatívnym špecifikáciám uvedeným v bode 2 písm. c) a požiadavkám na technickú kompatibilitu so sieťou uvedenú v bode 2 písm. d), na základe ktorých udelil povolenie na rozšírenú oblasť použitia.

                                                6.

                                                Ak bolo povolené vozidlo na základe článku 9 smernice 2008/57/ES oslobodené od uplatňovania TSI alebo ich častí, žiadateľ požiada o výnimky v členských štátoch patriacich do rozšírenej oblasti použitia v súlade s článkom 7 smernice (EÚ) 2016/797.

                                                7.

                                                V súlade s článkom 54 ods. 2 smernice (EÚ) 2016/797 sa osobné vozne používané na základe dohody Regolamento Internazionale Carrozze (RIC) považujú za povolené v súlade s podmienkami, za ktorých sa doteraz používali, vrátane oblasti použitia, kde sa prevádzkujú. Ak sa vykonala zmena, ktorá si vyžaduje nové povolenie na účely uvedenia na trh v súlade s článkom 21 ods. 12 smernice (EÚ) 2016/797, zostáva v prípade osobných vozňov pripustených na základe aktuálnej dohody RIC oblasť použitia, kde sa prevádzkujú, nezmenená, a to bez ďalších kontrol nezmenených častí vozňov.

                           (*1)  Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES (Ú. v. EÚ L 305, 23.11.2007, s. 30)."

                           (*2)  Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53)."

                           (*3)  Vykonávacie nariadenie Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (Ú. v. EÚ L 139 I, 27.5.2019, s. 360).“"

                        8.

                        Ustanovenie 7.5.2.3. „Pravidlá rozšírenia oblasti použitia existujúcich železničných koľajových vozidiel, na ktoré sa nevzťahuje vyhlásenie ES o overení“ sa nahrádza takto:

                                    „7.5.2.3.

                                       Pravidlá vykonávania

                                    Komisia 24. januára 2020 zaslala Železničnej agentúre Európskej únie žiadosť o prípravu balíka na revíziu TSI týkajúcej sa digitálnej železničnej dopravy a ekologickej nákladnej dopravy (revízia v roku 2022).
                                    Podľa delegovaného rozhodnutia Komisie (EÚ) 2017/1474 má balík na revíziu TSI týkajúcej sa digitálnej železničnej dopravy a ekologickej nákladnej dopravy zahŕňať ustanovenia o preskúmaní a ak je to možné, zjednodušení stratégie uplatňovania danej TSI, a to takým spôsobom, aby sa rozdiely v porovnaní s cieľovým systémom postupne, ale včas zmiernili a zabezpečila sa predvídateľnosť a právna istota, ktorú odvetvie potrebuje. Dané ustanovenia sa musia vzťahovať na budúce prechodné obdobia, ako aj na otázku obdobia platnosti osvedčení komponentov interoperability a subsystémov.
                                    Navyše s tým istým cieľom, teda zabezpečiť postupné, ale včasné zmiernenie rozdielov v porovnaní s cieľovým systémom a zároveň zabezpečiť predvídateľnosť a právnu istotu, ktorú odvetvie potrebuje, sa zvážia ustanovenia o pružnosti pri uplatňovaní aktualizovaných verzií noriem vrátane noriem zavedených v prílohe IV (LOC&PAS 2019 TSI) k vykonávaciemu nariadeniu Komisie (EÚ) 2019/776 (*4).

                           (*4)  Vykonávacie nariadenie Komisie (EÚ) 2019/776 zo 16. mája 2019, ktorým sa menia nariadenia Komisie (EÚ) č. 321/2013, (EÚ) č. 1299/2014, (EÚ) č. 1301/2014, (EÚ) č. 1302/2014 a (EÚ) č. 1303/2014, nariadenie Komisie (EÚ) 2016/919 a vykonávacie rozhodnutie Komisie 2011/665/EÚ, pokiaľ ide o zosúladenie so smernicou Európskeho parlamentu a Rady (EÚ) 2016/797 a vykonávanie špecifických cieľov stanovených v delegovanom rozhodnutí Komisie (EÚ) 2017/1474 (Ú. v. EÚ L 139 I, 27.5.2019, s. 108).“"

                        9.

                        Dodatok D sa nahrádza takto:

                              „Dodatok D
                              Referenčný vozeň pre rušne vybavené automatickými stredovými nárazníkovými spriahadlami a schopné dosahovať ťažnú silu na spriahadle vyššiu než 300 kN
                              V prípade zrážky medzi vlakovou jednotkou a vozňom, pričom oba sú vybavené vysokozáťažovými spriahadlami, treba vozeň znázorniť ako masu s hmotnosťou 80 t len s jedným translačným stupňom voľnosti v smere x. Geometria rozhrania vozňa je zobrazená na obrázku D.1. Vychádza sa z predpokladu, že geometria zadnej steny a hlavy spriahadla je pevná. Vozeň musí byť vybavený stredovým spriahadlom so zdvihom 110 mm a vykazovať charakteristiku sila – posun, ako sa uvádza na obrázku D.2. Celková kapacita absorpcie energie spriahadla vozňa je 77 kJ.
                              Geometria hlavy spriahadla a výška nad temenom koľajnice musia byť rovnaké ako pri narážajúcej vlakovej jednotke. Vzdialenosť roviny spriahadla od zadnej steny vozňa musí byť 645 mm. Na účely zjednodušenia je povolené modelovať hlavy spriahadla pomocou geometrie a výšky udanej na obrázku D.1.
                              Rozmery v milimetroch

                        10.

                        V doplnku J-1 sa text pod indexovým č. 8 tabuľky nahrádza takto:

                                    „8

                                    Pasívna bezpečnosť – všeobecné ustanovenia

                                    4.2.2.5

                                    EN 15227:2008+A1:2010

                                    príslušné ustanovenia1

                                    okrem: príloha A

                                    Pasívna bezpečnosť – kategorizácia

                                    4-tabuľka 1

                                    Pasívna bezpečnosť – scenáre

                                    5-tabuľka 2, 6

                                    Pasívna bezpečnosť – zmetadlo prekážok

                                    6.5“

                        11.

                        V doplnku J-1 sa text pod indexovým č. 10 tabuľky nahrádza takto:

                                    „10

                                    Zdvíhanie a nakoľajovanie – označenie

                                    4.2.2.6

                                    EN 15877-2:2013

                                    4.5.19“

                        12.

                        V doplnku J-1 sa text pod indexovým č. 36 tabuľky nahrádza takto:

                                    „36

                                    Podmienky prostredia – zmetadlo prekážok

                                    4.2.6.1.2

                                    EN 15227:2008
                                    +A1:2010

                                    príslušné ustanovenia1“

                        13.

                        V doplnku J-2 sa vypúšťa indexové č. 2 tabuľky.

               (*1)  Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES (Ú. v. EÚ L 305, 23.11.2007, s. 30).

               (*2)  Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53).

               (*3)  Vykonávacie nariadenie Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (Ú. v. EÚ L 139 I, 27.5.2019, s. 360).“

               (*4)  Vykonávacie nariadenie Komisie (EÚ) 2019/776 zo 16. mája 2019, ktorým sa menia nariadenia Komisie (EÚ) č. 321/2013, (EÚ) č. 1299/2014, (EÚ) č. 1301/2014, (EÚ) č. 1302/2014 a (EÚ) č. 1303/2014, nariadenie Komisie (EÚ) 2016/919 a vykonávacie rozhodnutie Komisie 2011/665/EÚ, pokiaľ ide o zosúladenie so smernicou Európskeho parlamentu a Rady (EÚ) 2016/797 a vykonávanie špecifických cieľov stanovených v delegovanom rozhodnutí Komisie (EÚ) 2017/1474 (Ú. v. EÚ L 139 I, 27.5.2019, s. 108).““

            PRÍLOHA III
            V prílohe k nariadeniu (EÚ) 2016/919 sa dopĺňa ustanovenie 7.4.2.4:

                        „7.4.2.4.

                           Pravidlá rozšírenia oblasti použitia existujúcich vozidiel

                        Pri žiadosti o rozšírenie oblasti použitia existujúcich vozidiel, ktoré sú v prevádzke a sú zaregistrované v národnom registri vozidiel v súlade s rozhodnutím Komisie 2007/756/ES (*1) alebo v európskom registri vozidiel v súlade s vykonávacím rozhodnutím Komisie (EÚ) 2018/1614 (*2), platia tieto pravidlá:

                                    1.

                                    Vozidlá musia spĺňať relevantné osobitné ustanovenia uplatniteľné v osobitných prípadoch uvedených v ustanovení 7.6 tejto prílohy, ako aj relevantné vnútroštátne pravidlá uvedené v písmenách a), c) a d) článku 13 ods. 2 smernice (EÚ) 2016/797 notifikované v súlade s článkom 14 uvedenej smernice. Navyše sa v prípade čiastočného splnenia požiadaviek tejto TSI uplatňujú ustanovenia v bode 6.1.1.3 ods. 3

                                    2.

                                    Vozidlá vybavené systémom ETCS alebo GSM-R netreba aktualizovať, s výnimkou prípadu, ak to je potrebné v záujme technickej zlučiteľnosti.

                                    3.

                                    Vo vozidlách, ktoré ešte nie sú vybavené systémom ETCS, sa ETCS musí nainštalovať a musia spĺňať súbory špecifikácií č. 2 alebo č. 3 uvedené v tabuľkách A 2.2 a A 2.3 v prílohe A. S výnimkou prípadu, ak to je potrebné v záujme technickej zlučiteľnosti, sa požiadavka inštalovať ETCS nevzťahuje na:

                                                a)

                                                vozidlá, ktoré nie sú osobitne konštruované na prevádzku na vysokorýchlostných tratiach (*3), ak boli povolené pred 1. januárom 2015;

                                                b)

                                                vozidlá, ktoré nie sú osobitne konštruované na prevádzku na vysokorýchlostných tratiach, povolené od 1. januára 2015, v ktorejkoľvek z týchto situácií:

                                                            i)

                                                            ak sú určené výlučne na prevádzku v jednom členskom štáte mimo koridorov uvedených v prílohe I k vykonávaciemu nariadeniu (EÚ) 2017/6 a mimo tratí zabezpečujúcich spojenia k hlavným európskym prístavom, zriaďovacím staniciam, terminálom nákladnej dopravy a oblastiam nákladnej dopravy uvedeným v prílohe II k nariadeniu (EÚ) č. 1315/2013;

                                                            ii)

                                                            ak sú určené na cezhraničnú prevádzku mimo siete TEN, konkrétne na prevádzku po prvú stanicu v susednej krajine alebo po prvú stanicu, kde sa nachádzajú spojenia k ďalším miestam určenia v susednej krajine využívajúce iba trate mimo siete TEN;

                                                c)

                                                vozidlá v členských štátoch uplatňujúcich článok 7.4.3 ods. 2, ak sa oblasť použitia po rozšírení oblasti použitia nachádza výlučne v tom istom členskom štáte, s výnimkou prípadov, keď oblasť použitia po rozšírení oblasti použitia zahŕňa vyše 150 km úseku, ktorý bol v čase rozširovania oblasti použitia vybavený systémom ETCS, alebo úseku, ktorý sa do piatich rokov od rozšírenia oblasti použitia predmetných vozidiel má vybaviť systémom ETCS;

                                                d)

                                                mobilné zariadenia na výstavbu a údržbu železničnej infraštruktúry;

                                                e)

                                                posunovacie rušne.

                                    4.

                                    Vo vozidlách, ktoré ešte nie sú vybavené systémom hlasovej rádiokomunikácie GSM-R, sa musí nainštalovať hlasové vozidlové rádiové zariadenie GSM-R a tieto vozidlá musia spĺňať špecifikácie uvedené v tabuľkách A 2.1, A 2.2 a A 2.3 prílohy A, ak je dané vozidlo určené na použitie v sieti, ktorá zahŕňa minimálne jeden bod vybavený zariadením GSM-R, s výnimkou prípadu, ak sa prekrýva s pôvodným rádiokomunikačným systémom zlučiteľným s triedou B už nainštalovaným vo vozidle.

                                    5.

                                    Vo vozidlách, ktoré ešte nie sú vybavené zariadením GSM-R na údaje ETCS sa musí nainštalovať rádiové zariadenie GSM-R len na prenos údajov ETCS a tieto vozidlá musia spĺňať špecifikácie uvedené v tabuľkách A 2.1, A 2.2 a A 2.3 prílohy A, ak sa v danom vozidle povinne musí nainštalovať systém ETCS v súlade s bodom 3 a je určené na prevádzku v sieti v rozšírenej oblasti použitia, ktorá je vybavená len systémom ETCS úrovne 2 alebo 3.

                                    6.

                                    Ak bolo povolené vozidlo na základe článku 9 smernice 2008/57/ES oslobodené od uplatňovania TSI alebo ich častí, žiadateľ požiada o výnimky v členských štátoch patriacich do rozšírenej oblasti použitia v súlade s článkom 7 smernice (EÚ) 2016/797.

               (*1)  Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES (Ú. v. EÚ L 305, 23.11.2007, s. 30).

               (*2)  Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53).

               (*3)  Ako sa stanovuje v prílohe I k smernici (EÚ) 2016/797.““


title: Vykonávacie Nariadenie Komisie (EÚ) 2020/390 z 10. marca 2020, ktorým sa tristodvanástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  11.3.2020

                  SK

                  Úradný vestník Európskej únie

                  L 74/20

         VYKONÁVACIE NARIADENIE KOMISIE (EÚ) 2020/390
         z 10. marca 2020,
         ktorým sa tristodvanástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 4. marca 2020 sankčný výbor Bezpečnostnej rady OSN rozhodol o pridaní troch záznamov do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.

                     (3)

                     Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.

                     (4)

                     S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. marca 2020

                  Za Komisiu

                  v mene predsedníčky

                  generálny riaditeľ

                  Generálne riaditeľstvo pre finančnú stabilitu, finančné služby a úniu kapitálových trhov

            (1)  Ú. v. ES L 139, 29.5.2002, s. 9.

            PRÍLOHA
            V prílohe I k nariadeniu (ES) č. 881/2002 sa pod nadpis „Právnické osoby, skupiny a subjekty“ dopĺňajú tieto záznamy:

                        1.

                        „Jamaah Ansharut Daulah [alias: a) Jemaah Anshorut Daulah, b) Jamaah Ansharut Daulat]. Ďalšie informácie: bola založená v roku 2015 ako zastrešujúca organizácia indonézskych extrémistických skupín, ktoré prisahali vernosť vtedajšiemu vodcovi ISIL Abú Bakr al-Bagdádímu. Je spojená s Islamským štátom v Iraku a Levante, ktorý je v zozname uvedený ako Al-Káida v Iraku (QDe.115). Dátum označenia uvedený v článku 7e písm. e): 4. 3. 2020.“

                        2.

                        „Islamský štát v Iraku a Levante – Líbya (pôvodný prepis: الدولة الإسلامية في العراق والشام – ليبيا) [alias: a) Islamský štát v Iraku a Levante v Líbyi, b) Wilayat Barqa, c) Wilayat Fezzan, d) Wilayat Tripolitania, e) Wilayat Tarablus, f) Wilayat Al-Tarablus]. Ďalšie informácie: bol založený v novembri 2014 vyhlásením Abú Bakr al-Bagdádího, ktorý je v zozname uvedený ako Ibrahim Awwad Ibrahim Ali Al-Badri Al-Samarrai (Qdie.299). Je spojený s Islamským štátom v Iraku a Levante, ktorý je v zozname uvedený ako Al-Káida v Iraku (QDe.115). Dátum označenia uvedený v článku 7e písm. e): 4. 3. 2020.“

                        3.

                        „Islamský štát v Iraku a Levante – Jemen (pôvodný prepis: الدولة الإسلامية في العراق والشام – اليمن) [alias: a) Jemenský islamský štát v Iraku a Levante, b) Islamský štát v Jemene, c) ISIL v Jemene, d) ISIS v Jemene, e) Wilayat al-Yemen, provincia Jemen]. Ďalšie informácie: bol založený v novembri 2014, keď Abú Bakr al-Bagdádí, ktorý je v zozname uvedený ako Ibrahim Awwad Ibrahim Ali Al-Badri Al-Samarrai (Qdie.299), prijal prísahy vernosti. Je spojený s Islamským štátom v Iraku a Levante, ktorý je v zozname uvedený ako Al-Káida v Iraku (QDe.115). Dátum označenia uvedený v článku 7e písm. e): 4. 3. 2020.“


title: Vykonávacie nariadenie Komisie (EÚ) 2020/393 z 11. marca 2020, ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Ruska v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti so pseudomorom hydiny (Text s významom pre EHP)

text:
                  12.3.2020

                  SK

                  Úradný vestník Európskej únie

                  L 76/1

         VYKONÁVACIE NARIADENIE KOMISIE (EÚ) 2020/393
         z 11. marca 2020,
         ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Ruska v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti so pseudomorom hydiny
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
         so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (2), a najmä na jej článok 23 ods. 1, článok 24 ods. 2 a článok 25 ods. 2,
         keďže:

                     (1)

                     Nariadením Komisie (ES) č. 798/2008 (3) sa stanovujú podmienky veterinárneho osvedčovania vzťahujúce sa na dovoz hydiny a výrobkov z hydiny (ďalej len „komodity“) do Únie a ich prevoz cez jej územie vrátane skladovania počas prevozu. Stanovuje sa v ňom, že komodity sa môžu do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

                     (2)

                     V nariadení (ES) č. 798/2008 sa takisto stanovujú podmienky, na základe ktorých sa môže tretia krajina, územie, oblasť alebo jednotka považovať za krajinu, územie, oblasť alebo jednotku bez výskytu vysokopatogénnej vtáčej chrípky (HPAI) a pseudomoru hydiny.

                     (3)

                     Rusko sa uvádza v tabuľke v časti 1 prílohy I k nariadeniu (ES) č. 798/2008 ako tretia krajina, z ktorej celého územia je povolený dovoz určitých hydinových komodít do Únie a ich prevoz cez Úniu. Povolenie Ruska na mäso z hydiny na ľudskú spotrebu určené na dovoz do Únie alebo na prevoz cez Úniu je však od 17. novembra 2016 pozastavené z dôvodu potvrdenia výskytu ohnísk HPAI podtypu H5N8 v chovoch hydiny na jeho území.

                     (4)

                     Dňa 28. januára 2019 Rusko potvrdilo výskyt pseudomoru hydiny v chove hydiny na svojom území. Odvtedy Rusko potvrdilo výskyt viacerých ohnísk pseudomoru hydiny v chovoch hydiny na svojom území.

                     (5)

                     Veterinárne orgány Ruska predložili Komisii v auguste 2019 informácie o ohniskách pseudomoru hydiny na svojom území od januára 2019.

                     (6)

                     Z dôvodu týchto potvrdených ohnísk pseudomoru hydiny nemožno Rusko považovať za krajinu bez výskytu tejto choroby a veterinárne orgány Ruska už nemôžu certifikovať zásielky hydinového mäsa na ľudskú spotrebu určené na dovoz do Únie alebo na prevoz cez Úniu.

                     (7)

                     Z dôvodu jednoznačnosti a právnej istoty by sa položka týkajúca sa Ruska v tabuľke v časti 1 prílohy I k nariadeniu (ES) č. 798/2008 mala zmeniť s cieľom zohľadniť epidemiologickú situáciu v tejto tretej krajine a uviesť dátum ukončenia, od ktorého nemožno uvedenú tretiu krajinu považovať za krajinu bez výskytu pseudomoru hydiny.

                     (8)

                     Príloha I k nariadeniu (ES) č. 798/2008 by sa preto mala zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Časť 1 prílohy I k nariadeniu (ES) č. 798/2008 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. marca 2020

                  Za Komisiu

                  predsedníčka

               Ursula VON DER LEYEN

            (1)  Ú. v. ES L 18, 23.1.2003, s. 11.

            (2)  Ú. v. EÚ L 343, 22.12.2009, s. 74.

            (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

            PRÍLOHA
            V časti 1 prílohy I k nariadeniu (ES) č. 798/2008 sa položka týkajúca sa Ruska nahrádza takto:

                           Kód ISO a názov tretej krajiny alebo územia

                           Kód tretej krajiny, územia, oblasti alebo jednotky

                           Opis tretej krajiny, územia, oblasti alebo jednotky

                           Veterinárne osvedčenie

                           Osobitné podmienky

                           Osobitné podmienky

                           Status dohľadu nad vtáčou chrípkou

                           Status očkovania proti vtáčej chrípke

                           Status kontroly salmonely(6)

                           Vzor(-y)

                           Ďalšie záruky

                           Dátum ukončenia(1)

                           Dátum začatia(2)

                           1

                           2

                           3

                           4

                           5

                           6

                           6A

                           6B

                           7

                           8

                           9

                           „RU – Rusko

                           RU-0

                           Celá krajina

                           EP, E

                           S4“

                           POU

                           P2

                           17.11.2016

                           P3

                           28.1.2019


title: Vykonávacie nariadenie Komisie (EÚ) 2020/624 z 30. apríla 2020, ktorým sa do Registra chránených označení pôvodu a chránených zemepisných označení zapisuje názov [Cappero delle Isole Eolie (CHOP)]

text:
                  7.5.2020

                  SK

                  Úradný vestník Európskej únie

                  L 144/12

         VYKONÁVACIE NARIADENIE KOMISIE (EÚ) 2020/624
         z 30. apríla 2020,
         ktorým sa do Registra chránených označení pôvodu a chránených zemepisných označení zapisuje názov [Cappero delle Isole Eolie (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Talianska o zápis názvu „Cappero delle Isole Eolie“ do registra.

                     (2)

                     Komisii bola doručená námietka vrátane odôvodnenej námietky podľa článku 51 ods. 1 a 2 nariadenia (EÚ) č. 1151/2012 od obcí Malfa, Leni a Santa Maria Salina. Komisia však skonštatovala, že táto námietka je neprípustná. Podľa článku 49 ods. 3 prvého pododseku v spojení s článkom 51 nariadenia (EÚ) č. 1151/2012 sú fyzické alebo právnické osoby, ktoré majú oprávnený záujem a ktoré majú sídlo alebo bydlisko v členskom štáte, z ktorého pochádza žiadosť, oprávnené podať námietku len v rámci vnútroštátneho námietkového konania.

                     (3)

                     Názov „Cappero delle Isole Eolie“ by sa preto mal zapísať do registra,

               PRIJALA TOTO NARIADENIE:

            Článok 1
            Názov „Cappero delle Isole Eolie“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. apríla 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 402, 28.11.2019, s. 26.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).